
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ Αρ. Φύλλου 180 

24 Δεκεμβρίου 2015 


ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 88 

Τροποποίηση του Π.δ. 49/2005 “Ενσωμάτωση της Οδη¬ 
γίας 2002/59/ΕΚ του Ευρωπαϊκού Κοινοβουλίου και 
του Συμβουλίου της 27ης Ιουνίου 2002 «Δημιουργία 
κοινοτικού συστήματος παρακολούθησης της κυκλο¬ 
φορίας των πλοίων και ενημέρωσης»” (Α' 66), με κύριο 
σκοπό τη συμμόρφωση προς την Οδηγία 2014/100/ΕΕ 
της Επιτροπής, της 28ης Οκτωβρίου 2014. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α. του άρθρου 3 του Ν. 1338/1983 (Α' 34), όπως αντι- 
καταστάθηκε με το άρθρο 65 του Ν. 1892/1990 (Α' 101), 
και του άρθρου 4 του ιδίου νόμου, όπως αντικαταστά- 
θηκε με το άρθρο 6 παρ. 4 του Ν. 1440/1984 (Α' 70) και 
τροποποιήθηκε με τα άρθρα 7 του Ν. 1775/1988 (Α' 101), 
31 του Ν. 2076/1992 (Α' 130), 19 του Ν. 2367/1995 (Α' 261), 
22 του Ν. 2789/2000 (Α' 21), 48 του Ν. 3427/2005 (Α' 312) 
και 91 του Ν. 3862/2010 (Α' 113). 

β. του Ν. 4150/2013 «Ανασυγκρότηση του Υπουργεί¬ 
ου Ναυτιλίας και Αιγαίου και άλλες διατάξεις» (Α' 102), 
όπως ισχύει. 

γ. του Π.δ. 103/2014 «Οργανισμός Υπουργείου Ναυτι¬ 
λίας και Αιγαίου» (Α' 170). 

δ. του Π.δ. 70/2015 «Ανασύσταση των Υπουργείων Πο¬ 
λιτισμού και Αθλητισμού, Υποδομών, Μεταφορών και Δι¬ 
κτύων, Αγροτικής Ανάπτυξης και Τροφίμων. Ανασύσταση 
του Υπουργείου Ναυτιλίας και Αιγαίου και μετονομασία 
του σε Υπουργείο Ναυτιλίας και Νησιωτικής Πολιτικής. 
Μετονομασία του Υπουργείου Πολιτισμού, Παιδείας, και 
Θρησκευμάτων σε Υπουργείο Παιδείας, Έρευνας και 
Θρησκευμάτων, του Υπουργείου Οικονομίας Υποδομών 
Ναυτιλίας και Τουρισμού σε Υπουργείο Οικονομίας Ανά¬ 
πτυξης και Τουρισμού και του Υπουργείου Παραγωγι¬ 
κής Ανασυγκρότησης, Περιβάλλοντος και Ενέργειας σε 
Υπουργείο Περιβάλλοντος και Ενέργειας. Μεταφορά 
Γενικής Γραμματείας Βιομηχανίας στο Υπουργείο Οι¬ 
κονομίας, Ανάπτυξης και Τουρισμού.» (Α' 114). 

ε) του Π.δ. 73/2015 «Διορισμός Αντιπροέδρου της 
Κυβέρνησης, Υπουργών, Αναπληρωτών Υπουργών και 
Υφυπουργών» (Α' 116). 


στ. του άρθρου 90 του «Κώδικα Νομοθεσίας για την 
Κυβέρνηση και τα κυβερνητικά όργανα» που κυρώθηκε 
με το άρθρο 1 του Π.δ. 63/2005 (Α' 98). 

ζ. του Ν. 3141 «Περί συστάσεως παρά τω Υ.Ε.Ν. Συμ¬ 
βουλίου Εμπορικού Ναυτικού (ΣΕΝ) (Α' 43)». 

η. Το υπ’ αριθμ. 631.1-2-4/ΑΣ 622Β/2015 ΦΕΣ έγγραφο 
της ΔΑΝ, για γνωμοδότηση του ΣΕΝ ως προς το σχέ¬ 
διο Π.δ. 

2. Το γεγονός ότι από τις διατάξεις του παρόντος 
δεν προκαλείται δαπάνη σε βάρος του κρατικού προ¬ 
ϋπολογισμού. 

3. Τις υπ’ αριθμ. 79/2015 και 140/2015 γνωμοδοτήσεις 
του Συμβουλίου της Επικράτειας, μετά από πρόταση 
του Υπουργού Ναυτιλίας και Νησιωτικής Πολιτικής και 
του Υπουργού Οικονομίας, Ανάπτυξης και Τουρισμού, 
αποφασίζουμε: 

Άρθρο 1 
Σκοπός 

Κύριος σκοπός του παρόντος είναι η τροποποίηση του 
Π.δ. 49/2005 (Α' 66) “Ενσωμάτωση της Οδηγίας 2002/59/ 
ΕΚ του Ευρωπαϊκού Κοινοβουλίου και του Συμβουλίου 
της 27ης Ιουνίου 2002 «Δημιουργία κοινοτικού συστή¬ 
ματος παρακολούθησης της κυκλοφορίας των πλοίων 
και ενημέρωσης»”, όπως αυτό τροποποιήθηκε και συ¬ 
μπληρώθηκε με το Π.δ. 17/2011 (Α' 37) «Τροποποίηση 
και συμπλήρωση του Π.δ. 49/2005 “Ενσωμάτωση της 
Οδηγίας 2002/59/ΕΚ του Ευρωπαϊκού Κοινοβουλίου και 
του Συμβουλίου της 27ης Ιουνίου 2002 «Δημιουργία κοι¬ 
νοτικού συστήματος παρακολούθησης της κυκλοφορίας 
των πλοίων και ενημέρωσης» (Α' 66), σε συμμόρφωση 
με την Οδηγία 2009/17/ΕΚ του Ευρωπαϊκού Κοινοβου¬ 
λίου και του Συμβουλίου της 23ης Απριλίου 2009» και 
το Π.δ. 78/2012 (Α' 136) «Τροποποίηση και συμπλήρωση 
του Π.δ. 49/2005 “Ενσωμάτωση της Οδηγίας 2002/59/ 
ΕΚ του Ευρωπαϊκού Κοινοβουλίου και του Συμβουλίου 
της 27ης Ιουνίου 2002 «Δημιουργία κοινοτικού συστήμα¬ 
τος παρακολούθησης της κυκλοφορίας των πλοίων και 
ενημέρωσης»” (Α' 66), σε συμμόρφωση με την Οδηγία 
2011/15/ΕΕ της Επιτροπής, της 23ης Φεβρουάριου 2011» 
για την ενσωμάτωση της Οδηγίας 2014/100/ΕΕ της Επι¬ 
τροπής της 28ης Οκτωβρίου 2014. 

Αρθρο 2 

(Άρθρο 1 της Οδηγίας) 

Αντικατάσταση του παραρτήματος III του Π.δ. 49/2005 

Το ΠΑΡΑΡΤΗΜΑ III του Π.δ. 49/2005 (Α' 66), όπως έχει 
τροποποιηθεί και ισχύει αντικαθίσταται ως ακολούθως: 

«ΠΑΡΑΡΤΗΜΑ III 

ΗΛΕΚΤΡΟΝΙΚΑ ΣΥΣΤΗΜΑΤΑ ΚΑΙ ΤΟ ΣΥΣΤΗΜΑ 
ΑΝΤΑΛΛΑΓΗΣ ΝΑΥΤΙΛΙΑΚΩΝ ΠΛΗΡΟΦΟΡΙΩΝ 
ΤΗΣ ΕΝΩΣΗΣ (8ΑΡΕ3ΕΑΝΕΤ) 

1. Γενική θεώρηση και αρχιτεκτονική 

α. Το σύστημα ανταλλαγής ναυτιλιακών πληροφορι¬ 
ών της Ένωσης δαίθδοαΝβΙ καθιστά δυνατή τη λήψη, 
αποθήκευση, ανάκτηση και ανταλλαγή πληροφοριών 
για τους σκοπούς της ασφάλειας της ναυσιπλοΐας, της 
ασφάλειας των πλοίων και των λιμένων, της προστασίας 
του θαλάσσιου περιβάλλοντος και της επίτευξης απο¬ 
δοτικών θαλάσσιων μεταφορών και ναυτιλιακής κίνησης. 

β. Το δαίθδοαΝθί είναι εξειδικευμένο σύστημα που 
έχει δημιουργηθεί για να εξυπηρετήσει την ανταλλαγή 
πληροφοριών σε ηλεκτρονική μορφή μεταξύ των κρατών 
μελών και να παράσχει στην Ευρωπαϊκή Επιτροπή και 
τα κράτη μέλη τις σχετικές πληροφορίες σύμφωνα με 
την ενωσιακή νομοθεσία. Απαρτίζεται από ένα δίκτυο 
εθνικών συστημάτων δείθδβαΝθΙ στα κράτη μέλη και 
ένα κεντρικό σύστημα δαΐοδοαΝοΙ, το οποίο λειτουργεί 
ως κομβικό σημείο. 

γ. Το δίκτυο ανταλλαγής ναυτιλιακών πληροφορι¬ 
ών της Ένωσης θα συνδέει όλα τα εθνικά συστήματα 
δαίθδοαΝθί που θα δημιουργηθούν σύμφωνα με την 
παρούσα οδηγία και θα περιλαμβάνει το κεντρικό σύ¬ 
στημα δαΐθδοαΝθΙ. 

2. Διαχείριση, λειτουργία, ανάπτυξη και συντήρηση 
του δαίοδοαΝθΙ 

2.1. Αρμοδιότητες 

2.1.1. Εθνικά συστήματα δαίοδοαΝοΙ 

α. Η Εθνική Αρμόδια Αρχή (ΕΑΑ), συντονίζοντας τις 
αρμόδιες Αρχές, δημιουργεί και διατηρεί ένα εθνικό σύ¬ 
στημα δαίθδοαΝθΙ που καθιστά δυνατή την ανταλλαγή 
ναυτιλιακών πληροφοριών μεταξύ εξουσιοδοτημένων 
χρηστών υπό την ευθύνη της. 

β. Η ΕΑΑ είναι υπεύθυνη για τη διαχείριση του εθνικού 
συστήματος, η οποία περιλαμβάνει τον εθνικό συντο¬ 
νισμό των χρηστών και των παροχών των δεδομένων, 
καθώς και για να διασφαλίζει ότι έχουν καθοριστεί οι 
κωδικοί υΝ ΙΟΘΟΩΕ3 και ότι έχουν δημιουργηθεί και 
συντηρούνται η αναγκαία εθνική υποδομή πληροφορι¬ 
κής και οι διαδικασίες που περιγράφονται στο έγγραφο 
ελέγχου διεπαφής και λειτουργικότητας που αναφέρε- 
ται στο σημείο 2.3. 

γ. Το εθνικό σύστημα δαίοδοαΝοί καθιστά δυνατή 
τη διασύνδεση όλων των εξουσιοδοτημένων χρηστών 
υπό την ευθύνη της ΕΑΑ και μπορεί να καταστεί προ- 
σβάσιμο από καθορισμένους ναυτιλιακούς παράγοντες 
(πλοιοκτήτες, πράκτορες, πλοιάρχους, ναυλωτές και 
άλλους) όταν εξουσιοδοτούνται προς τούτο από την 
ΕΑΑ, συγκεκριμένα προκειμένου να εξυπηρετηθεί η ηλε¬ 
κτρονική υποβολή και παραλαβή αναφορών σύμφωνα 
με την ενωσιακή νομοθεσία. 

2.1.2. Κεντρικό σύστημα δαίοδοαΝοί 

α. Η Ευρωπαϊκή Επιτροπή είναι υπεύθυνη για τη δι¬ 
αχείριση και ανάπτυξη του κεντρικού συστήματος 
δαίθδθαΝθί σε επίπεδο άσκησης πολιτικής, καθώς και 


για την επίβλεψη του συστήματος δαίοδοεΝοί σε συνερ¬ 
γασία με τα κράτη μέλη ενώ, σύμφωνα με τον κανονισμό 
(ΕΚ) αριθ. 1406/2002 του Ευρωπαϊκού Κοινοβουλίου και 
του Συμβουλίου (ΕΕ Ι_ 208 της 5.8.2002, σ.1), ο Ευρωπα¬ 
ϊκός Οργανισμός για την Ασφάλεια στη Θάλασσα είναι 
υπεύθυνος, σε συνεργασία με τα κράτη μέλη και την 
Ευρωπαϊκή Επιτροπή, για: 

- την τεχνική υλοποίηση και τεκμηρίωση του δαΙοδοεΝθΐ, 

- την ανάπτυξη, εκμετάλλευση και ενοποίηση των 
ηλεκτρονικών μηνυμάτων και δεδομένων, καθώς και για 
τη συντήρηση των διεπαφών με το κεντρικό σύστημα 
δαίθδοαΝθί, συμπεριλαμβανομένων των δεδομένων ΑΙδ 
που συλλέγονται μέσω δορυφόρου, και με τα διάφορα 
συστήματα πληροφοριών του παρόντος διατάγματος, 
όπως αναφέρεται στο σημείο 3. 

β. Το κεντρικό σύστημα δαίθδοαΝθΙ, λειτουργώντας 
ως κομβικό σημείο, διασυνδέει όλα τα εθνικά συστή¬ 
ματα δαΙοδοαΝθΙ και δημιουργεί την αναγκαία υποδο¬ 
μή πληροφορικής και τις αναγκαίες διαδικασίες όπως 
περιγράφονται στο “έγγραφο ελέγχου διεπαφής και 
λειτουργικότητας” που αναφέρεται στο σημείο 2.3. 

2.2. Αρχές διαχείρισης 

Η Ευρωπαϊκή Επιτροπή συγκροτεί διευθύνουσα ομάδα 
υψηλού επιπέδου, η οποία υιοθετεί τον εσωτερικό της 
κανονισμό, αποτελείται από εκπροσώπους των κρατών με¬ 
λών και της Ευρωπαϊκής Επιτροπής και έχει ως αποστολή: 

- να διατυπώνει συστάσεις για τη βελτίωση της απο- 
τελεσματικότητας και της ασφάλειας του συστήματος 
δαίθδβαΝβΙ, 

- να δίνει κατάλληλες οδηγίες για την ανάπτυξη του 
συστήματος, 

- να συνεπικουρεί την Ευρωπαϊκή Επιτροπή στην επα¬ 
νεξέταση των επιδόσεων του συστήματος, 

- να προσφέρει την κατάλληλη καθοδήγηση για την 
ανάπτυξη διαλειτουργικής πλατφόρμας ανταλλαγής δε¬ 
δομένων που θα συνδυάζει πληροφορίες από το σύστη¬ 
μα δαίθδοαΝοΙ με πληροφορίες από τα άλλα συστήματα 
πληροφοριών που αναφέρονται στο σημείο 3, 

- να εγκρίνει το έγγραφο ελέγχου διεπαφής και λει¬ 
τουργικότητας που αναφέρεται στο σημείο 2.3. και κάθε 
μελλοντική του τροποποίηση, 

- να εκδίδει κατευθυντήριες γραμμές για τη συλλο¬ 
γή και διάδοση πληροφοριών μέσω του δαίοδβαΝθί, οι 
οποίες σχετίζονται με τις αρμόδιες αρχές που έχουν 
ορίσει τα κράτη μέλη για να εκτελούν καθήκοντα δυ¬ 
νάμει της παρούσας οδηγίας, 

- να έρχεται σε επαφή με άλλα σχετικά φόρα, ιδίως 
με την ομάδα απλούστευσης των ναυτιλιακών διατυπώ¬ 
σεων και των υπηρεσιών ηλεκτρονικών πληροφοριών. 

2.3. Έγγραφο ελέγχου διεπαφής και λειτουργικότητας 
και τεχνική τεκμηρίωση δείθδβθΝβΙ 

α. Η Ευρωπαϊκή Επιτροπή θα συντάξει και θα τηρεί, σε 
στενή συνεργασία με τα κράτη μέλη, έγγραφο ελέγχου 
διεπαφής και λειτουργικότητας (ΙΡΘϋ). 

β. Το έγγραφο θα περιγράφει λεπτομερώς τις απαιτή¬ 
σεις επιδόσεων και τις εφαρμοστέες διαδικασίες για τα 
εθνικά και τα κεντρικά σκέλη του δείοδοαΝθΙ, οι οποίες 
έχουν σχεδιασθεί κατά τρόπο ώστε να εξασφαλίζεται η 
συμμόρφωση με τη σχετική ενωσιακή νομοθεσία. 

γ. Το ΙΡΘΩ θα περιλαμβάνει κανόνες για: 

- την καθοδήγηση όσον αφορά τα δικαιώματα πρό¬ 
σβασης των χρηστών για τη διαχείριση της ποιότητας 
των δεδομένων, 

- την ενσωμάτωση των στοιχείων, όπως αναφέρεται 
στο σημείο 3, και τη διάδοσή τους μέσω του συστήμα¬ 
τος δαίθδβαΝθΙ, 

- τις επιχειρησιακές διαδικασίες για τον Οργανισμό 
και τα κράτη μέλη, καθορίζοντας τους μηχανισμούς 
ελέγχου για την ποιότητα δεδομένων του δαΐθδααΝθί, 

- τις προδιαγραφές ασφαλείας για τη μετάδοση και 
ανταλλαγή δεδομένων και 

- την αρχειοθέτηση των πληροφοριών σε εθνικό και 
κεντρικό επίπεδο. 

δ. Το ΙΡΟϋ αναφέρει τους τρόπους αποθήκευσης και τη 
διαθεσιμότητα των πληροφοριών για επικίνδυνα ή ρυπο- 
γόνα εμπορεύματα σχετικά με τακτικά δρομολόγια για τα 
οποία έχει χορηγηθεί εξαίρεση σύμφωνα με το άρθρο 15. 

ε. Ο Οργανισμός θα καταρτίσει και θα διατηρεί, σε 
συνεργασία με τα κράτη μέλη, την τεχνική τεκμηρίω¬ 
ση του δαίθδθαΝθί, όπως πρότυπα για τον μορφότυπο 
ανταλλαγής δεδομένων, διαλειτουργικότητα με άλλα 
συστήματα και εφαρμογές, εγχειρίδια χρηστών, προδι¬ 
αγραφές ασφαλείας του δικτύου και βάσεις δεδομένων 
αναφοράς που χρησιμοποιούνται για τη στήριξη των 
υποχρεώσεων αναφοράς. 

3. Ανταλλαγή και γνωστοποίηση δεδομένων 

α. Το σύστημα χρησιμοποιεί βιομηχανικά πρότυπα 
και έχει την ικανότητα αλληλεπίδρασης με δημόσια 
και ιδιωτικά συστήματα που χρησιμοποιούνται για τη 
δημιουργία, την παροχή ή τη λήψη πληροφοριών εντός 
του δαίθδθαΝθί. 

β. Η ΕΑΑ συνεργάζεται με την Ευρωπαϊκή Επιτροπή 
και τα άλλα κράτη μέλη προκειμένου να εξετάσουν 
τη σκοπιμότητα και την ανάπτυξη λειτουργιών που 
εξασφαλίζουν, στο μέτρο του δυνατού, ότι οι πάροχοι 
δεδομένων, καθώς και οι πλοίαρχοι, οι πλοιοκτήτες, οι 
πράκτορες, οι εφοπλιστές, οι καθ’ οιονδήποτε τρόπο 
εκμεταλλευόμενοι τα πλοία, οι ναυλωτές και οι αρμό¬ 
διες αρχές, θα χρειάζεται να υποβάλουν τις πληρο¬ 
φορίες μόνον μία φορά, σύμφωνα με τις υποχρεώσεις 
της οδηγίας 2010/65/ΕΕ του Ευρωπαϊκού Κοινοβουλίου 
και του Συμβουλίου (ΕΕ Ε 283 της 29.10.2010, σ.1) και 
της λοιπής σχετικής ενωσιακής νομοθεσίας. Η ΕΑΑ σε 
συνεργασία με τις αρμόδιες αρχές των κρατών μελών 
διασφαλίζουν ότι οι υποβαλλόμενες πληροφορίες είναι 
διαθέσιμες προς χρήση σε όλα τα σχετικά συστήματα 
αναφοράς, κοινοποίησης, ανταλλαγής πληροφοριών και 
παρακολούθησης διαχείρισης και ενημέρωσης για τη 
θαλάσσια κυκλοφορία (ϊ/ΤΜΙδ). 

γ. Η ΕΑΑ, συντονίζοντας τις αρμόδιες αρχές, ανα¬ 
πτύσσει και συντηρεί τις αναγκαίες διεπαφές για την 
αυτόματη διαβίβαση δεδομένων στο δαΐθδοαΝθΙ με 
ηλεκτρονικά μέσα. 

δ. Το κεντρικό σύστημα δαίθδθαΝθΙ πρέπει να χρησι¬ 
μοποιείται για τη διάδοση ηλεκτρονικών μηνυμάτων και 
την ανταλλαγή ή γνωστοποίηση δεδομένων σύμφωνα με 
το παρόν διάταγμα και τη σχετική ενωσιακή νομοθεσία, 
μεταξύ άλλων με: 

- την οδηγία 2000/59/ΕΚ του Ευρωπαϊκού Κοινοβου¬ 
λίου και του Συμβουλίου, της 27ης Νοεμβρίου 2000, 
σχετικά με τις λιμενικές εγκαταστάσεις παραλαβής 
αποβλήτων πλοίου και καταλοίπων φορτίου (ΕΕ Ε 332 
της 28.12.2000, σ.81), όπως τροποποιήθηκε με την οδηγία 
2007/71/ΕΚ της Επιτροπής, της 13ης Δεκεμβρίου 2007 
(ΕΕ Ε 329 της 14.12.2007, σ.33) (ΚΥΑ 8111.1/41/09 (Β' 412)), 
όσον αφορά το άρθρο 12 παράγραφος 3' 


- την οδηγία 2005/35/ΕΚ του Ευρωπαϊκού Κοινοβου¬ 
λίου και του Συμβουλίου, της 7ης Σεπτεμβρίου 2005, 
σχετικά με τη ρύπανση από τα πλοία και τη θέσπιση 
κυρώσεων, συμπεριλαμβανομένων των ποινικών κυρώ¬ 
σεων, για αδικήματα ρύπανσης (ΕΕ Ε 255 της 30.9.2005, 
σ.11), όπως τροποποιήθηκε με την οδηγία 2009/123/ΕΚ 
του Ευρωπαϊκού Κοινοβουλίου και του Συμβουλίου της 
21ης Οκτωβρίου 2009 (ΕΕ Ε 280 της 27.10.2009, σ.52) 
(Ν. 4037/2012 (Α' 10)), όσον αφορά το άρθρο 10 1 

- την οδηγία 2009/16/ΕΚ του Ευρωπαϊκού Κοινοβουλίου 
και του Συμβουλίου, της 23ης Απριλίου 2009, σχετικά 
με τον έλεγχο των πλοίων από το κράτος λιμένα (ΕΕ Ε 
131 της 28.5.2009, ο. 57) (Π.δ. 16/2011 (Α' 36)), όσον αφορά 
το άρθρο 24- 

- την οδηγία 2010/65/ΕΕ του Ευρωπαϊκού Κοινοβουλίου 
και του Συμβουλίου, της 20ης Οκτωβρίου 2010, σχετικά 
με τις διατυπώσεις υποβολής δηλώσεων για τα πλοία 
κατά τον κατάπλου ή/και απόπλου από λιμένες των κρα¬ 
τών μελών και για την κατάργηση της οδηγίας 2002/6/ 
ΕΚ (ΕΕ Ε 283 της 29.10.2010, σ.1) (Π.δ. 125/2012 (Α' 221)). 

ε. Η εκμετάλλευση του συστήματος δείβδοεΝοΙ πρέπει 
να στηρίζει τη διευκόλυνση και τη δημιουργία ενός ευ¬ 
ρωπαϊκού χώρου θαλάσσιων μεταφορών χωρίς εμπόδια. 

στ. Στις περιπτώσεις κατά τις οποίες διεθνώς ανα¬ 
γνωρισμένοι κανόνες επιτρέπουν τη δρομολόγηση πλη¬ 
ροφοριών ΕΠΙΤ σχετικά με σκάφη τρίτων χωρών, τα 
δίκτυα του δείθδβεΝθί θα χρησιμοποιούνται για τη δια¬ 
νομή μεταξύ των κρατών μελών, με κατάλληλο επίπεδο 
ασφάλειας, των πληροφοριών ΕΒΙΤ που έχουν ληφθεί 
σύμφωνα με το άρθρο 6β του παρόντος διατάγματος. 
4. Ασφάλεια και δικαιώματα πρόσβασης 
α. Το κεντρικό και τα εθνικά συστήματα δαίθδοαΝθΙ 
συμμορφώνονται με τις απαιτήσεις του παρόντος δια¬ 
τάγματος σχετικά με την εμπιστευτικότητα των πλη¬ 
ροφοριών καθώς και με τις αρχές και προδιαγραφές 
ασφαλείας που περιγράφονται στο ΙΡΟϋ, ιδίως όσον 
αφορά τα δικαιώματα πρόσβασης. 

β. Η ΕΕΑ προσδιορίζει όλους τους χρήστες για τους 
οποίους αναγνωρίζεται ρόλος και δέσμη δικαιωμάτων 
πρόσβασης σύμφωνα με το ΙΡΟϋ.»· 

Άρθρο 3 

Λοιπές τροποποιήσεις του Π.δ. 49/2005 

Στο Π.δ. 49/2005 (Α' 66), όπως έχει τροποποιηθεί και 
ισχύει, επέρχονται οι ακόλουθες τροποποιήσεις: 

1) Το άρθρο 4 αντικαθίσταται ως εξής: 

«1. Ο πλοιοκτήτης ή εφοπλιστής, ο πράκτορας ή ο 
πλοίαρχος πλοίου με προορισμό Ελληνικό λιμένα ή 
αγκυροβόλιο, υποχρεούται να κοινοποιεί τις πληροφο¬ 
ρίες του παραρτήματος I παράγραφος 1 στην κατά τόπο 
αρμόδια λιμενική αρχή και την ΕΑΑ 24/7: 
α) τουλάχιστον είκοσι τέσσερις ώρες προηγουμένως, 

ή 

β) το αργότερο, κατά το χρόνο απόπλου του πλοίου 
από τον προηγούμενο λιμένα, εφόσον η διάρκεια του 
ταξιδιού είναι μικρότερη από είκοσι τέσσερις ώρες, ή 
γ) εάν ο λιμένας κατάπλου είναι άγνωστος ή μετα¬ 
βλήθηκε κατά τη διάρκεια του ταξιδιού, ευθύς μόλις η 
πληροφορία αυτή έγινε γνωστή. 

Η διαδικασία κοινοποίησης των πληροφοριών αυτών 
καθορίζεται με απόφαση της αρμόδιας Υπηρεσίας του 
Αρχηγείου Λ.Σ. - ΕΛ.ΑΚΤ. του Υπουργείου Ναυτιλίας και 
Νησιωτικής Πολιτικής, η οποία τοιχοκολλείται σε όλες 

τις λιμενικές αρχές και αναρτάται στην ιστοσελίδα του 
Αρχηγείου Λ.Σ. - ΕΛ.ΑΚΤ του Υπουργείου Ναυτιλίας και 
Νησιωτικής Πολιτικής. 

2. Τα πλοία που αποπλέουν από λιμένα εκτός της Κοι¬ 
νότητας με προορισμό ελληνικό λιμένα ή αγκυροβόλιο 
και μεταφέρουν επικίνδυνα ή ρυπογόνα εμπορεύματα 
συμμορφώνονται με τις υποχρεώσεις κοινοποίησης του 
άρθρου 13.»· 

2) Το άρθρο 13 αντικαθίσταται ως εξής: 

«1. Ο πλοιοκτήτης ή εφοπλιστής, ο πράκτορας ή ο 
πλοίαρχος πλοίου, ανεξαρτήτως των διαστάσεών του, 
που μεταφέρει επικίνδυνα ή ρυπογόνα εμπορεύματα και 
πρόκειται να αποπλεύσει από Ελληνικό λιμένα ή αγκυ¬ 
ροβόλιο υποχρεούται να κοινοποιεί, το αργότερο κατά 
τον απόπλου, τις πληροφορίες που αναφέρονται στο 
παράρτημα I παράγραφος 3 στην κατά τόπο αρμόδια 
αρχή και την ΕΑΑ 24/7. 

2. Ο πλοιοκτήτης ή εφοπλιστής, ο πράκτορας ή ο 
πλοίαρχος πλοίου, ανεξαρτήτως των διαστάσεών του, 
που μεταφέρει επικίνδυνα ή ρυπογόνα εμπορεύματα και 
προέρχεται από λιμένα εκτός της Κοινότητας με προο¬ 
ρισμό Ελληνικό λιμένα ή με κατεύθυνση προς αγκυροβό¬ 
λιο εντός των Ελληνικών χωρικών υδάτων, υποχρεούται 
να κοινοποιεί τις πληροφορίες που αναφέρονται στο 
παράρτημα I παράγραφος 3 στην λιμενική αρχή του 
πρώτου λιμένα προορισμού ή του πρώτου αγκυροβολιού 
και την ΕΑΑ 24/7, το αργότερο μόλις αποπλεύσει από 
το λιμένα φόρτωσης ή μόλις γίνει γνωστός ο λιμένας 
προορισμού ή η θέση αγκυροβολιού, εφόσον η εν λόγω 
πληροφορία δεν είναι διαθέσιμη κατά τον απόπλου. 

3. Με αποφάσεις των αρμοδίων υπηρεσιών του Αρ¬ 
χηγείου Λ.Σ. - ΕΛ.ΑΚΤ. του Υπουργείου Ναυτιλίας και 
Νησιωτικής Πολιτικής ρυθμίζεται η διαδικασία που επι¬ 
τρέπει στον πλοιοκτήτη ή εφοπλιστή, τον πράκτορα ή 
τον πλοίαρχο πλοίου να κοινοποιεί τις απαριθμούμενες 
στο παράρτημα I παράγραφος 3 πληροφορίες στη λι¬ 
μενική αρχή του λιμένα απόπλου ή προορισμού εντός 
της Κοινότητας και στην ΕΑΑ 24/7, κατά περίπτωση. 
Η ακολουθούμενη διαδικασία πρέπει να εγγυάται ανά 
πάσα στιγμή την πρόσβαση των αρμοδίων υπηρεσιών του 
Αρχηγείου Λ.Σ. - ΕΛ.ΑΚΤ. του Υπουργείου Ναυτιλίας και 
Νησιωτικής Πολιτικής στις πληροφορίες που αναφέρονται 
στο παράρτημα I παράγραφος 3, σε περίπτωση ανάγκης. 


Για το σκοπό αυτό, η ενδιαφερόμενη λιμενική αρχή 
διατηρεί τις πληροφορίες που απαριθμούνται στο πα¬ 
ράρτημα I παράγραφος 3 για χρονικό διάστημα που 
καθιστά δυνατή την αξιοποίησή τους σε περίπτωση 
θαλάσσιου συμβάντος ή ατυχήματος. Η κατά τόπο αρ¬ 
μόδια λιμενική αρχή λαμβάνει τα αναγκαία μέτρα για 
την ηλεκτρονική μετάδοση των εν λόγω πληροφοριών 
στις αρμόδιες υπηρεσίες του Αρχηγείου Λ.Σ. - ΕΛ.ΑΚΤ. 
του Υπουργείου Ναυτιλίας και Νησιωτικής Πολιτικής, 
αμελλητί, κατόπιν αιτήσεως της αρμόδιας κατά περί¬ 
πτωση Υπηρεσίας του, επί εικοσιτετραώρου βάσεως. 

4. Ο πλοιοκτήτης ή εφοπλιστής, ο πράκτορας ή ο 
πλοίαρχος του πλοίου οφείλει να κοινοποιεί τις σχετι¬ 
κές με το φορτίο πληροφορίες που αναφέρονται στο 
παράρτημα I παράγραφος 3 στην κατά τόπο αρμόδια 
λιμενική αρχή και στην ΕΑΑ 24/7. Οι πληροφορίες πρέ¬ 
πει να μεταδίδονται ηλεκτρονικά, εφόσον είναι εφικτό. 
Κατά την ηλεκτρονική ανταλλαγή μηνυμάτων, πρέπει 
να χρησιμοποιούνται η σύνταξη και οι διαδικασίες που 
ορίζονται στο παράρτημα III.» 

3) Στο παράρτημα I, η παράγραφος 5 αντικαθίσταται 
ως εξής: 

«Ο πλοιοκτήτης ή εφοπλιστής, ο πράκτορας ή ο πλοί¬ 
αρχος του πλοίου ενημερώνει αμέσως την αρμόδια 
αρχή σε περίπτωση μεταβολής των πληροφοριών που 
κοινοποιούνται σύμφωνα με το παρόν παράρτημα.». 

Άρθρο 4 
Έναρξη ισχύος 

Η ισχύς του παρόντος αρχίζει από τη δημοσίευσή του 
στην Εφημερίδα της Κυβερνήσεως. 

Η δημοσίευση και εκτέλεση του παρόντος ανατίθεται 
στον Υπουργό Ναυτιλίας και Νησιωτικής Πολιτικής. 

Αθήνα, 16 Δεκεμβρίου 2015 

